# accessInfo.legalDepositLoginText
4 lisenser for Feide-brukere ved norske universitet og høyskoler.

# metadata.summary
«Astrologi for Alle – 2» er en oppslagsbok med tolkninger av en lang rekke faktorer i horoskopet. Det er den første omfattende tolkningshåndboken som er utgitt på norsk. Her finner du beskrivelser av planeter lokalisert i de forskjellige stjernetegn og hus, aspekter mellom planeter, transitter fra planeter, og mye annet. Forholdet mellom Sol og Måne har fått en omfattende plass. Det gis tolkninger for Måneknutene og Lykkepunktet lokalisert i de tolv hus, fordi husplasseringen bestemmes av forholdet mellom Sol og Måne. Dessuten beskriver boken to teknikker som ikke er så utbredt: De åtte månefaser og De påfølgende månefaser. «Astrologi for Alle - 2» har fått denne tittelen fordi boken er ment å være for alle, både nybegynnere og erfarne astrologer. Du trenger ingen forkunnskaper for å gå i gang med lesningen, og du kan straks anvende kunnskapen og dra på oppdagerferd i horoskopet ditt. Boken kan være til god hjelp også for dem som skal tolke horoskoper for andre. Selv om du allerede kjenner til grunnbetydningen av de forskjellige stjernetegn, planeter, aspekter og hus, kan en oppslagsbok være en viktig støtte i tolkningsarbeidet. Teksten gir forslag til hvordan horoskopets forskjellige faktorer kan komme til praktisk uttrykk i det levde livet, og slik får den astrologiske symbolikken «kjøtt på beina».  «Astrologi for Alle – 2» er utgitt parallelt med «Astrologi for Alle – 1». Mens bind 2 har tolkninger for de mange forskjellige enkeltfaktorene i et horoskop, gir bind 1 en innføring i astrologi og det astrologiske verdensbildet. Bind 1 har også med et forslag til fremgangsmåte for tolkningen. Trinn for trinn blir det vist hvordan du kan lage syntese av de mange enkeltfaktorene som horoskopet består av. Begge de to bindene er selvstendige verker som kan leses og brukes uavhengig av hverandre.

# metadata.title
Astrologi for alle. 2 : Tolkningshåndbok